text: Tre år og tre måneders fængsel for brutalt røveri
  08 maj 2013 kl. 16.40
  En 32-årig mand skal i fængsel i tre år og tre måneder, fordi han begået et brutalt røveri mod en gammel kvinde og hendes handicappede søn.
  Den 32-årige trængte ind i den 84-årige kvindes lejlighed i Horsens midtby og forlangte penge.
  Hun blev skubbet omkuld, hvorefter manden forsvandt med smykker og 3500 kr. i kontanter, skriver Horsens Folkeblad.
  I lejligheden befandt sig også kvindens handicappede søn.
  Røveren blev fældet af DNA-spor fra blod på den trøje, kvinden havde på.
  Den 32-årige er i forvejen kendt af politiet for talrige lovovertrædelser.
  